বিদেশিদের বিয়ে এবং বাংলাদেশের যৌতুক! - barisal news and entertainment 24x7 - barisallive24.com
বিদেশিদের বিয়ে এবং বাংলাদেশের যৌতুক!
জুন ১৮ ২০১৭, ১১:৪৯
স্টুডিওর চার দেয়াল থেকে টিভি অনুষ্ঠানকে বের করে দেশের প্রত্যন্ত অঞ্চলে গিয়ে ‘ইত্যাদি’ দেশের ইতিহাস, ঐতিহ্য তুলে ধরার চেষ্টা করে প্রতিনিয়ত। পাশাপাশি প্রায় দুই যুগ ধরে বিদেশি নাগরিকদের মাধ্যমে বাংলাদেশের লোকজ সংস্কৃতি, ইতিহাস ও ঐতিহ্যকে নিয়মিতভাবে তুলে ধরছে।
প্রতি বছরই এ ধরনের টিম গঠিত হয়। যথারীতি এবারও বিদেশিদের নিয়ে
ইত্যাদি’তে রয়েছে ব্যাপক আয়োজন। এবারের পর্বে অংশগ্রহণ করেছেন পৃথিবীর নানান দেশের ৬০ জন বিদেশি নাগরিক। এদের মধ্যে নৃত্যে অংশগ্রহণ করেছেন ২৫ জন এবং বাকিরা অভিনয়ে। এবারের বিষয় ‘যৌতুক’। হানিফ সংকেতের নির্দেশনায় অল্প ক’দিনের মহড়ায় বাংলায় বিভিন্ন সংলাপ আয়ত্ব করে এই বিদেশিরা এবারও চমৎকার অভিনয় করেছেন বলে জানান তিনি।